276. KWA NINI WAISRAELI WALISHINDWA
  "Ni nani atakayetupa nyama tule"


LIlikuwa tendo la ajabu wakati Waisrael waliondoka Mt . Sinai baada ya kukaa huko kwa muda wa miezi kumi na miwili (linganisha kut. 19:01 ; . . Hes. 10:11). Hapa ilikuwa " Ecclesia nyikani" (Mat. 7:38) ambaye " Injili ilihubiriwa " (Ebr 4:2 ). Safari ya siku kumi na moja tu ndio iliyowatenganisha na nchi ya ahadi, lakini  kwa siku hizi  chache  zilizobaki watu walikuwa wamekata tamaa na wachovu baada ya kutembea nyikani kwa mda mrefu. Kwa haraka waisrael  walisahau kuwa Nchi ya Ahadi ilikuwa mbele yao na kwamba walikuwa na uwezo wa kukabiliana na matatizo yaliyowakabili . Waliyaruhusu matatizo  kuwapotosha na walisahau kusudi la Mungu kwao na kuwa alikuwa pamoja nao. Badala ya kutumia siku kumi na moja zilizobaki , ukosefu wao wa imani uliwahukumu  kwa muda wa miaka 38  kabla ya kuvuka Mto Yorodani.

Lengo letu katika somo hili ni kuona majanga  yanayoweza kutukumba wakati tunapoteza imani na  matumaini ya nchi ya ahadi  iliyo mbele yetu.

Hes. 10:11-12:16

KUONDOKA SINAI (Hes. 10)

Kwa mwito wa mlipuko wa baragumu, Waisrael waliondoka Sinai kama jeshi, kwa viwango vya makabila wakijigamba kwa sauti ya miguu yao. Wingu tukufu, ishara ya uwepo wa Bwana, akaenda mbele yao (mst. 11-13), na taifa likaondoka kwa makundi manne, chini ya uongozi wa Yuda (mst. 14), Rubeni (mst. 18), Ephraimu (Mst. 22) na Dani. (mst. 25).

Katikati ya makabila yaliyoandamana palikuwa na hema takatifu lililobebwa na Walawi. Lilikuwa na muundo mwepesi, ambao ungeweza kujengwa na kubomolewa kwa haraka wakati wa safiri ya wana wa Israeli.
Maandamano haya yalionyesha unadhifu na kujiamini wa wana wa Israeli. Maandamano siku yalianza na kumalizika kwa sala (mst. 35-36). Israel ilikuwa na uwezo wa kushinda na walikuwa na mwaliko wa Mungu kuingia katika Nchi ya Ahadi. Safari ya siku kumi na moja  ndio ilikuwa mbele yao (Kum. 01:02, 8).

 KUNUNG'UNIKA KWA WATU HUKO TABERA (Hes 11:1-3).
Kati ya Sinai na Kadeshi, Israeli walitakiwa kupitia njia ya kutisha nyikani" (Kum. 1:19). Katika mazingira haya ya kutisha watu  walianza kulalamika (Hes. 11:01). Huu ulikuwa mwanzo wa uasi mkuu na kutoka kwa njia ya Mungu. Tunapaswa kumbuka kwamba 'kulalamika' kunaweza kuweka mfano mbaya kwa wengine. Kufanya kazi ni fursa kubwa kwa wote ya kumtumikia Bwana wetu na kukubalika kwa furaha na shukrani (linganisha Flp 2:14;. 4:11).

Moto kutoka kwa Mungu uliwaangamiza wote waliolalamikamika, na sehemu hii mwishowe ikaja kujulikana kama”Tabera, kumaanisha "kuungua." Mungu wetu ni "moto" kwa wale wanaokataa kumtii (Ebr. 12:29).
KUTORIDHIKA BAADA YA TABERA (HES. 11:4-15).
Waliposafiri jangwani, ikawa ni ule "mchanganyiko wa umati wa watu" ambao hakuweza tena kuvumilia matatizo. Hawa walikuwa watu wa mataifa mengine ambao walikuwa wametoka Misri pamoja na waIsraeli (Kut. 12:38). Waliangalia nyuma badala ya mbele. Walitamani chakula kitamu cha wa Misri na waliwachukia mana aliyo wapa Mungu kwani walioona kuwa haina ladha. (Hes. 11:5-6). Kilio chao wakati huu kilikuwa "Tupe nyama" (Mst.13), na wakaongozwa watu wa Israeli katika mtazamo huo.
Sisi pia tunaweza lia kilio hiki, "Tupe nyama", wakati tunaona neno la Mungu  kuwa halina ladha, na kutafuta mambo ambayo ni mazuri kwa hisia zetu za mwili. Ni bora kukaa na maneno safi ya haki kama chakula  chetu kikuu (Zab.119:97-103). Tunaweza kuona,kwamba kulalamika kulileta madhara kwa watu wengine wengi. Lakini bidii pia inaweza kuambukizwa na kuenezwa: na kutufanya sisi kuwa na  shauku kwa mambo ya Mungu.  
UTOAJI WA KWARE (HES. 11:16-35 ).
Israeli walitamani nyama na Mungu akawaambia kwamba atawapa , lakini kwa namna ambayo ingewafunza somo (Mst. 18-20) . Mungu alisababisha upepo kuvuma nao ukaleta  makundi makubwa ya kware ambao yalitua kwenye pande zote kambi. Watu walidhani kwamba hii ilikuwa ni jibu la maombi yao. Kwa matarajio yenye tamaa walikimbia nje ya milango yao kukusanya kware kwa wingi. Kwa siku mbili walikaa nje wakikusanya kware. (Mst. 32).

Hawakuwa na hamu ya chakula ambacho Mungu aliwapa, lakini hakuona ugumu kukaa nje usiku mzima wakikusanya yale ambayo "mwili" ulitamani. Katika tamaa yao na haraka walikusanya kadri iwezekanavyo , pasipo na fikra ya aliyewapa.

Adhabu ilikuwa ya haraka. Wakati nyama ilikuwa katika vinywa vyao, walipigwa na pigo la mauti. Jina makaburi likawa, Kibroth- hataava, kama kumbukumbu ya dhambi na somo, kwani ilimaanisha " makaburi ya tamaa " (Mst. 33-34) . Mwandishi wa Zaburi, alitoa maoni juu ya tukio hilo, akasema, " Mungu aliwapiga waliokuwa wanono " (Zab. 78:29-31 ).

Hili ni somo la munhimu sana kwetu. Je, sisi  tunafikiri kwamba mafundisho yanayotolewa  kwa Biblia kama makavu na yasio na ladha? Je, huwa wakati mwingine tunatamani mambo matamu ya maisha? Je, tunapata ugumu kukaa kwa njia ya kiroho, lakini ni rahisi kusikiliza au kuangalia yale ambayo yanafurahisha tamaa na hisia zetu?  Jibu sahihi ni "ndiyo" na tutatafakari ubatili mkubwa wa njia zote za mwanadamu na mwili na kumrejelea Mungu. Biblia pekee ndiyo ina jibu la mahitaji yetu - wokovu na furaha ya milele . Hii inafanya, utafiti wa neno kuwa muhimu na kuvutia. "Heri ni wale walio na njaa na kiu ya haki kwa watashibishwa " (Mat. 5:06 linganisha Zab. 119:20 . ).

WIVU KATIKA NYUMBA YA MUSA (HES. 12).
Baada ya kuondoka Kibroth, wana wa Israeli hawakusafiri mbali kwani safari yao ilikatizwa tena. Miriamu, dadake Musa, nabii (Kut. 15:20) , na mmoja wa viongozi wa tatu , alimlaumu  Musa na kudai sehemu kubwa ya mamlaka na nguvu (Hes. 12:1-2). Aaron pia  alishirikishwa.
Mungu alikuwa amemchagua Musa kama kiongozi kwa sababu alikuwa na sifa muhimu kwa ajili ya uongozi:alikuwa mpole zaidi ya wanadamu wote , ubora ambao ulionekana wazi wakati Mungu alimwita kwa mara ya kwanza ( mst.3 ; Kut. 3:11; 4:10 - . 17; . linganisha 1 Pet. 5:1-3).
Mungu aliingilia kati na  kumwokoa Musa. Yeye, Miriamu na Haruni, waliamiriwa kufika mbele ya hema . Malaika wa Mungu akashuka katika nguzo ya wingu na kusimama katika mlango wa hema. Miriamu na Haruni, wakaitwa kwanza. Walikumbushwa uhusiano wa kipekee na wa karibu  kati ya Musa na Mungu. Wakati Mungu ajitambulisha mwenyewe kwa nabii katika maono au kwa ndoto , Musa alifurahia uhusiano wa karibu zaidi : "naye nitanena mdomo kwa mdomo, Maana, waziwazi na wala si kwa mafumbo." Hapo wakapata changamoto, "Kwa hiyo basi ninyi hamna woga kumsema mtumishi wangu, Musa? " (mst. 4-9).
Kisha Mungu akampiga Miriamu, na pigo la kutisha la ukoma uliofunika mwili wake, akamfedhehesha yake mbele ya watu (mst. 10). Musa na Haruni waliomba radhi kwa ajili yake, lakini kwa muda wa siku saba Mungu alimfanya mfano kwa wengine. Dhambi yake ilimkasirisha Mungu . Nafasi ya mwanamke kabla ya mwanamume ni moja ya kutii  kama vile Mungu aliweka katika mwanzo (Mwa. 3:16; 1 Kor 11:7-12 . ). Kwa haya harakati za ukombozi za wanawake wa kisasi ni kinyume na mapenzi ya Mungu. Kwa hiyo kwa muda wa siku saba Miriamu alibakia nje ya kambi,  na wakati huu  wana wa Israeli " hawakusafiri ".
KUFIKA KADESHI 
WaIsraeli walipitia njia ya jangwa la Parani na mwishowe walifika Kadesh (Hes. 12:16 ; 13:26) , kusini mwa nchi ya ahadi. Neno Kadesh linamaanisha " patakatifu" . (Kum. 01:19 ), ilikuwa ni chemichemi iliyokuwa katikati ya jangwa kali, sehemu  nzuri katika ukingo wa makali ya jangwa. Kwa mara ya kwanza WaIsraeli walipata mtazamo wa nchi nzuri ambayo Mungu alikuwa amewaahidi.

SABABU YA KUSHINDWA.
Maandishi ya mitume yanaonyesha sababu ya msingi iliyosababisha kushindwa kwa waisrael ilikuwa kukosa imani : hawakuamini neno walilohubiriwa. Hivyo walikosa maono ya nchi ya ahadi na badala yake wakageukia Misri ndani ya mioyo yao. (Mat. 7:37-39; . Ebr. 3:19; 4:1-2 , 6).
Vivutio vya kidunia ndivyo majaribu ya leo . Shinikizo na mvuto wa kidunia unaweza kuleta hali ya " kutokuwa na nia ya kusikia." Hii inaweza kusababisha tuweke matumaini yetu katika uwezo wetu wenyewe, badala ya kumgeukia Mungu mwenye nguvu (linganisha Yak. 1:17). Ndani ya mioyo yetu kunaweza kuwa na  " mchanganyiko " wa kiburi na tamaa badala ya mchanganyiko wa neno la Mungu na imani katika neno lake. Tunaweza kushindwa kwa sababu sawa na zile  zilizowafanya waIsraeli kushindwa.
MAFUNZO KWETU:

• Kama "Ecclesia jangwani", sisi pia tunatolewa na Mungu  "Misri" ili kutayarishwa ili tuweze kuingia katika Ufalme wa Mungu.
• Kwa hiyo tunapaswa "kusahau" mambo tulioyoacha nyuma, na "kufikia maono makubwa yaliyo mbele yetu (Flp. 3:13-14).
• Badala ya kulalamika, tunapaswa kushukuru kwa yale tunayo (1 The. 5:18).
• Hamu na msisimko wa mambo ya kimwili utatuletea maafa, kama vile ilivyokuwa kwa Israel (1 Kor. 10:6-11).
• Wivu ni lazima uwekwe kando na mwanafunzi yeyote wa Kristo (Gal. 5:20-22).

MAKTABA YA KUREJELEA:
""The Story of the Bible" (H. P. Mansfield)- Tol. 2, Nam. 4, 5
"Where It Happened" (I. Collyer)—Sur. ya 6
""Moses My Servant" (H. Tennant)—kur. 105-114
"The Wilderness of Life" (J. Martin)—C.S.S.S. Study Notes

MASWALI YA AYA
1. Ni Sababu gani ya msingi iliyosababisha kushindwa kwa waIsraeli jangwani?
2. Ni safari ya siku 11 iliyowatenganisha wana wa Israel na nchi ya ahadi. Taja matukio matatu ambayo yalichelewesha safari yao.
3. Elezea tukio lililohusisha kware Kibroth-hataava.
4. Jinsi gani Miriamu alichelewasha safari ya Israeli? Ni masomo gani  tunajifunza kutokana na hili?

MASWALI YA INSHA:
1.Eleza jinsi waIsraeli walishindwa baada ya kuondoka Ml. Sinai.
2. Kwa njia gani tunaweza kushindwa wakati wa safari yetu ya kuelekea Ufalme wa Mungu - Nchi ya Ahadi? linganisha uzoefu wetu na ule wa wana wa Israeli.
3. Linganisha safari yetu ya Ufalme wa Mungu na Safari ya Jangwani ya waIsrael baada ya kuondoka Ml. Sinai.
1. Baada ya kukaa kwa miezi kumi na miwili, waIsrael wanaondoka Mt . Sinai , wakiongozwa na nguzo ya wingu (Hes. 10:11-13 ).
2. Kulalamika wakiwa Tabera kulileta uharibifu wa kuchomeka (11:1-3).
3. Baada ya watu kulilia nyama kware wanatolewa na punde pigo linafuata ( 11:4-35 ).
4. Miriamu na Haruni wanaenda kinyume na Musa. Miriamu anapigwa na ukoma na WaIsrael wanasitisha safari kwa  siku saba ( 12:1-16 ).
5. Watu kumi na wawili  wanatumwa kutoka Kadesh-Barnea ili kuipeleleza nchi ( 13:1-26 ).
6. Ripoti ya wapelelezi kumi inawatia shaka na uasi WaIsraeli ambao wanatamani kurudi Misri chini ya kiongozi mpya ( 14:1-10 ).
7. Kufuatia tangazo la adhabu ya Mungu, watu wanatafuta njia ya kuingia katika nchi , lakini wanafurushwa na Wamaleki na Wakanaani Horma ( 14:40-45 ).
8. Katika kipindi cha miaka 38 ya kuzunguka zaidi , Kora, Dathani na Abiramu wanaasi dhidi ya Musa na Haruni, nao wanamezwa na dunia ( 16:1-35 ).



